turjo4nis/wikipedia-bn-dump-20250701 huggingface dataset:
সঞ্চিতা দত্ত

সঞ্চিতা দত্ত একজন বাংলাদেশী টেলিভিশন অভিনেত্রী ও মডেল। ২০১৭ সালে তিনি মিস ওয়ার্ল্ড বাংলাদেশ প্রতিযোগিতায় ২য় রানার্স আপ হন ।

প্রাথমিক জীবন 
সঞ্চিতা দত্ত ছোট বেলা থেকে গুনগত করে গান গাইতেন এবং মা পুতুল দত্তের কাছে সংগীতের পাঠ তার। প্রযোজনা প্রতিষ্ঠান লায়নিক মাল্টিমিডিয়ার ব্যানারে প্রকাশিত সঞ্চিতার প্রথম গান ‘মায়ার শরীর’।  অভিনয়ের ভূতও মাথায় চাপে তার ছোটবেলা থেকে। রাজশাহী থেকে এলএলবি শেষ করে অভিনয়ের টানে আসে ঢাকায়। মিস ওয়ার্ল্ড বাংলাদেশ-২০১৭ প্রতিযোগিতায় দ্বিতীয় রানারআপ হয়ে অভিনয়ের গলিপথটা ছুটায় হাইওয়ের দিকে! 'সন্দেহ ভাইরাস' নামে দীপ্ত টিভির ১৪০ পর্বের একটি ধারাবাহিক করেন তিনি ।

কর্মজীবন 
সঞ্চিতা  “লাভেলো মিস ওয়ার্ল্ড বাংলাদেশ – ২০১৭” এ প্রায় ২৫ হাজার প্রতিযোগীর মধ্যে  ২য় রানার্স আপ হন। মিস ওয়ার্ল্ড বাংলাদেশ – ২০১৭ সালে প্রতিযোগিতায়, ‘বিউটিফুল হেয়ার এওয়ার্ড’ লাভ করেছেন তিনি। এখন তিনি শুধুই মডেলিং নন, এলএলবি পাশ করে শিক্ষানবিশ আইনজীবী হিসাবে কাজ করছেন।

টেলিভিশন

ওয়েব সিরিজ 

 জাল
 প্রেম
 স্পেশাল সেভেন
 সোলমেট

এক পর্বের নাটক 

 তবুও তুমি
 বাঙ্গি টেলিভিশন
শেষ থেকে শুরু (২০২১)
 রবীন্দ্র সরোবর (২০২১)
 শেষ থেকে শুরু (২০২২) 
 গুটিবাজি (২০২২)
 সুইট কাপল (২০২২)

ধারাবাহিক 

 তোলপাড়
 সন্দেহ ভাইরাস
 চিটিং মাস্টার
প্রিয়জন
গল্প হলেও সত্যি 
দৌড় The Trendy (২০২২)

স্বল্পদৈর্ঘ্য চলচ্চিত্র 

 নগর বধূ
 কাশেম ডাকাত
 ভাইজান
 দি মাদার
বিবর্ণ প্রহর (২০২১)

চলচ্চিত্র 

 নন্দিনী
 সাইকো

তথ্যসূত্র 

১৯৯৫-এ জন্ম
জীবিত ব্যক্তি
২১শ শতাব্দীর বাংলাদেশী অভিনেত্রী
বাংলাদেশী হিন্দু
বাংলাদেশী নারী মডেল
বাংলাদেশী টেলিভিশন অভিনেত্রী
ব্রিস্টল

ব্রিস্টল দক্ষিণ পশ্চিম ইংল্যান্ডের একটি শহর এবং কাউন্টি, যার জনসংখ্যা হল ৪,৬৩,৪০০ জন। বিস্তৃত জেলাটিতে ইংল্যান্ডের দশম বৃহত্তম জনসংখ্যা রয়েছে। শহরাঞ্চলের জনসংখ্যা  ৭,২৪,০০০ জন, যা যুক্তরাজ্যের মধ্যে অষ্টম বৃহত্তম। শহরটি উত্তরে গ্লৌচেস্টারশায়ার এবং দক্ষিণে সমারসেটের মধ্যে অবস্থিত। সাউথ ওয়েলস সেভেন মোহনা জুড়ে রয়েছে।

লৌহযুগে পার্বত্য দুর্গ ও রোমান ভিলা ফ্রেম ও অ্যাভন নদীর মিলনের নিকটে নির্মিত হয় এবং একাদশ শতাব্দীর শুরুতে এই বসতিটি ব্রাইকস্টো (প্রাচীন ইংরেজি "ব্রিজের স্থান") নামে পরিচিত ছিল। ব্রিস্টল ১১৫৫ সালে একটি রাজকীয় সনদ পায় এবং একটি কাউন্টিতে পরিণত না হওয়া পর্যন্ত ১৩৭৩ সাল অবধি এটি গৌচেস্টারশায়ার ও সমারসেটের মধ্যে ঐতিহাসিকভাবে বিভক্ত ছিল। ত্রয়োদশ থেকে আঠারো শতক পর্যন্ত, ব্রিস্টল কর আদায়ের ক্ষেত্রে লন্ডনের পরে শীর্ষ তিনটি ইংরেজ শহরগুলির মধ্যে একটি ছিল। শিল্প বিপ্লবে বার্মিংহাম, ম্যানচেস্টার ও 
লিভারপুলের দ্রুত উত্থানের ফলে ব্রিস্টলকে ছাড়িয়ে যায়।

ব্রিস্টল নতুন বিশ্ব অনুসন্ধানের যাত্রা শুরু করার স্থান ছিল। ১৪৯৭ সালে ব্রিস্টল থেকে বেরিয়ে একটি জাহাজে ভেনিস নিবাসী জন ক্যাবোট উত্তর আমেরিকা মূল ভূখণ্ডে অবতরণকারী প্রথম ইউরোপীয় হয়ে ওঠেন। ১৪৯৯ সালে ব্রিস্টলের বণিক উইলিয়াম ওয়েস্টন প্রথম ইংরেজ হিসাবে উত্তর আমেরিকা অনুসন্ধানের নেতৃত্ব দিয়েছিলেন। ক্রীতদাস ব্যবসায়ের শীর্ষ সময় ১৭০০ সাল থেকে ১৮০৭ সাল পর্যন্ত ব্রিস্টল থেকে প্রায় ২ হাজারেরও বেশি দাস জাহাজে আনুমানিক ৫০০,০০০ লোককে আফ্রিকা থেকে আমেরিকার দাসত্বের জন্য বহন করা হয়। ব্রিস্টল বন্দরটি তখন থেকে শহরের কেন্দ্রস্থলের ব্রিস্টল পোতাশ্রয় থেকে অ্যাভনমাউথ ও রয়েল পোর্টবারি ডকের সেভেন মোহনায় চলে আসে।

ব্রিস্টলের আধুনিক অর্থনীতিটি সৃজনশীল মিডিয়া, ইলেকট্রনিক্স এবং মহাকাশ শিল্পগুলিতে গড়ে উঠেছে এবং শহর-কেন্দ্রের ডকগুলিকে ঐতিহ্য ও সংস্কৃতির কেন্দ্র হিসাবে পুনর্নবীকরণ করা হয়। ব্রিস্টল বিশ্ববিদ্যালয় ও ইংল্যান্ড পশ্চিম বিশ্ববিদ্যালয় সহ শহরে দুটি বিশ্ববিদ্যালয় রয়েছে এবং রয়্যাল ওয়েস্ট অব ইংল্যান্ড একাডেমি, আর্নলফিনি, স্পাইক দ্বীপ, অ্যাশটন গেট ও মেমোরিয়াল স্টেডিয়াম সহ বিভিন্ন ধরনের শৈল্পিক ও ক্রীড়া সংস্থা এবং ভেন্যু রয়েছে।

এটি লন্ডন ও যুক্তরাজ্যের অন্যান্য প্রধান শহরগুলির সাথে এম৫ ও এম৪ দ্বারা (যা পোর্টওয়ে এবং এম৩২ দ্বারা শহরের কেন্দ্রের সাথে সংযুক্ত) সড়ক পথে, ব্রিস্টল টেম্পল মেইডস ও ব্রিস্টল পার্কওয়ে মূললাইন রেল স্টেশন হয়ে রেলপথে এবং ব্রিস্টল বন্দর ও ব্রিস্টল বিমানবন্দর দ্বারা জল ও বায়ুপথে বিশ্বের সাথে যুক্ত।

যুক্তরাজ্যের অন্যতম জনপ্রিয় পর্যটন কেন্দ্র ব্রিসটলকে ২০০৯ সালে আন্তর্জাতিক ভ্রমণ প্রকাশক ডরলিং কিন্ডারসেলি তাদের প্রত্যক্ষদর্শী ধারাবাহিক ভ্রমণ নির্দেশিকায় বিশ্বের শীর্ষ দশটি শহর হিসাবে বেছে নিয়েছিল। সানডে টাইমস এটিকে ২০১৪ সালে ও ২০১৭ সালে বসবাস করার জন্য ব্রিটেনের সেরা শহর হিসাবে নির্বাচিত করে এবং ব্রিস্টল ২০১৫ সালে ইইউর ইউরোপীয় গ্রিন ক্যাপিটাল পুরস্কার জিতেছে।

ইতিহাস

তথ্যসূত্র
 

দক্ষিণ পশ্চিম ইংল্যান্ডের শহর
ইংল্যান্ডের বরো
ম্যাট-সু ভ্যালি ফ্রন্টিয়ার্সম্যান

ম্যাট-সু ভ্যালি ফ্রন্টিয়ার্সম্যান  আলাস্কার মাতানুস্কা-সুসিতনা উপত্যকায় পরিবেশনকারী একটি সংবাদপত্র । এটি উইক  কমিউনিকেশনস এর মালিকানাধীন। প্রতি রবিবার, বুধবার এবং শুক্রবারে প্রকাশ করে।
আলাস্কার প্রাক্তন গভর্নর ও সহ-রাষ্ট্রপতি প্রার্থী সারা পালিন ক্রীড়া প্রতিবেদক হিসাবে পত্রিকার পক্ষে কাজ করেছিলেন। 

দীর্ঘকালীন ক্রীড়া লেখক জেরেমিয়া বার্তজ বর্তমান ব্যবস্থাপনা সম্পাদক হিসেবে দয়িত্বরত আছেন এবং  জ্যাকব মান এবং টিম রকি বর্তমান স্টাফ রিপোর্টার হিসেবে দয়িত্বরত আছেন।

তথ্যসূত্র

বহিঃসংযোগ 

 

Category:উইক কমিউনিকেশনস পাবলিকেশনস
Category:১৯৪৭ সালে প্রতিষ্ঠিত প্রকাশনা
Category:আলাস্কায় প্রকাশিত সংবাদপত্র
Category:মাতানুস্কা-সুসিতনা বরো, আলাস্কা
বন্দিবাসের যুদ্ধ

সাত বছরের যুদ্ধের সময়কালীন ভারতবর্ষে হওয়া  একটি সিদ্ধান্তমূলক যুদ্ধ ছিল বন্দিবাসের যুদ্ধ। নৌ সহায়তা ও তহবিলের অভাবে ভারাক্রান্ত টমাস আর্থার ডি লাল্লির সেনাবাহিনী তামিলনাড়ুর ভান্দাভাসিতে অবস্থিত দুর্গটি পুনরুদ্ধারের চেষ্টা করেছিল। স্যার আইয়ার কুটের বাহিনী তাদের আক্রমণ করেছিল এবং সিদ্ধান্তমূলকভাবে পরাজিত করেছিল। ফরাসী জেনারেল ডি বুসি ক্যাস্তেলনাউ এবং ফরাসীদের তখন পন্ডিচরিতে সীমাবদ্ধ করে রাখা হয়েছিল , যেখানে তারা ২২ জানুয়ারী ১৭৬০ সালে আত্মসমর্পণ করেছিল। বন্দিবাস হল  ভান্দাভাসির ইংরেজিকৃত উচ্চারণ।

ফরাসী ও ইংরেজদের মধ্যে এটিই ছিল তৃতীয় কর্ণাটকের যুদ্ধ ৷ বাংলা ও হায়দরাবাদে যথেষ্ট পরিমাণে লাভ করার ফলে বিপুল পরিমাণ রাজস্ব আদায়ের পরে, বন্দিবাসের যুদ্ধে ফরাসীদের মুখোমুখি হওয়ার জন্য পুরোপুরি প্রস্তুত ছিল, এবং তাদের পরাজিত করতে পেরেছিল।

লেখক এডুয়ার্ড কাস্টের উনিশ শতকে লেখা  অ্যানালস অফ দ্য ওয়ারস্ অফ দ্য এইটটিনথ সেঞ্চুরী বই অনুসারে, ফরাসী সেনাবাহিনীতে ৩০০ ইউরোপীয় অশ্বারোহী, ২,২৫০ ইউরোপীয় পদাতিক, ১,৩০০ সিপাহী (সৈনিক), ৩,০০০ মারাঠা এবং ১৬ টি তোপ ছিল এবং ইংরেজদের কাছে ছিল ৮০ টি ইউরোপীয় ঘোড়া, ২৫০ টি দেশী ঘোড়া, ১,৯০০ ইউরোপীয় পদাতিক, ২,১০০ সিপাহী এবং ২৬ টি তোপ। বন্দিবাসের যুদ্ধে চেটপাট্টু (চেটপেট), তিরুনোমালাই (তিরুভান্নামালাই), তিণ্ডিভানাম এবং পেরুমুক্কাল দখল করা হয়েছিল।

মানচিত্র

তথ্যসূত্র

বহিঃসংযোগ
 থমাস জে মুল্লেন, সাত বছরের যুদ্ধ : বন্দিবাসের যুদ্ধ, মিলিটারি ইতিহাস ম্যাগাজিনের  ১৯৯৪ সালের ফ্রেব্রুয়ারী সংস্করণ

যুদ্ধ
দেশ অনুযায়ী লড়াই
ব্রিটিশ ভারত জড়িত যুদ্ধ
যুক্তরাজ্য জড়িত যুদ্ধ
প্রাক্তন ফরাসি উপনিবেশ
ভারতীয় রাজ্যের সাথে জড়িত যুদ্ধ
তামিলনাড়ুর ইতিহাস
স্টামেন গ্রিগরভ

স্টামেন গিগভ গ্রিগরভ (; ২৭ অক্টোবর, ১৮৭৮ - ২৭ অক্টোবর, ১৯৪৫) একজন বুলগেরীয় চিকিৎসক ও অনুজীব বিজ্ঞানী ছিলেন। তিনি দধি  প্রক্রিয়াজাত করণে ব্যবহৃত ব্যাকটেরিয়া ল্যাক্টোব্যাসিলাস বুলগারিকাস ব্যাসিলাস আবিষ্কার করেন। এছাড়াও যক্ষ্মা রোগের চিকিৎসায় তার অবদান ছিল। বুলগেরিয় সরকার তাদের আনুষ্ঠানিক দধি উৎপাদনে গ্রিগরভের আবিষ্কৃত ব্যাকটেরিয়ার মিশ্রণ ব্যবহার ও রপ্তানি করে।

জীবনী 
স্টামেন গ্রিগরভ ১৮৭৮ সালের ২৭ অক্টোবর বুলগেরিয়ার পারনিক প্রদেশের ট্রান মিউনিসিপালিটির স্টুডেন ইজভর গ্রামে জন্মগ্রহণ করেন। তিনি ফ্রান্সের মন্টপেলিয়ার হতে প্রাকৃতিক বিজ্ঞানে মাধ্যমিক শিক্ষা এবং জেনেভা বিশ্ববিদল্যালয় হতে চিকিৎসাশাস্ত্রে শিক্ষা গ্রহণ করেন। মাত্র ২৭ বছর বয়সে গ্রিগরভ তার বিখ্যাত আবিষ্কার করেন। জেনেভাতে অধ্যাপক লিও মাসলের অনুজীব গবেষণাগারে তিনি আবিষ্কার করেন ব্যাসিলার গণের একটি নির্দিষ্ট প্রজাতির ব্যাক্টেরিয়া দই পাতনের মূল নিয়ামকের কাজ করে। তার আবিষ্কৃত নতুন প্রজাতির ব্যক্টেরিয়াটির বৈজ্ঞানিক নাম ল্যাক্টোব্যাসিলাস বুলগারিকাস  রাখা হয়।

১৯৫০ দশকে বুলগেরিয়া রাষ্ট্রীয়ভাবে দই উৎপাদন সংস্থা গঠন করে 'আনুষ্ঠানিক বুলগেরীয় দধি' তৈরির জন্য স্টামেনের আবিষ্কৃত ব্যাকটেরিয়ার 'স্ট্রেইন' একটি নির্দিষ্ট মিশ্রণের পেটেন্ট এবং প্রচার করে। বুলগেরিয়া এই মিশ্রণটি অনেক দেশে দই উত্পাদকের কাছে এখনো রফতানি করে।

ল্যাক্টোব্যাসিলাস বুলগারিকাস আবিষ্কার ছাড়াও স্টামেন ১৯০৬ সালে আলবার্ট কালমেটের পাশাপাশি যক্ষ্মার চিকিৎসায় অবদান রেখেছিলেন। তিনি বৈজ্ঞানিক গবেষণার মাধ্যমে যক্ষ্মার চিকিৎসায় পেনিসিলিন ছত্রাকের নিরাময় প্রভাব দেখিয়েছিলেন।

স্টামেন ১৯৪৫ সালে তার জন্মদিনের দিন মৃত্যুবরণ করেন।

সম্মাননা ও শ্রদ্ধাঞ্জলি 
স্টামেন গ্রিগরভের নামানুসারে অ্যান্টার্কটিকার পামার দ্বীপপুঞ্জের অন্তর্গত, ব্রাবান্ট দ্বীপের গ্রিগরভ হিমবাহের নামকরণ করা হয়। তার নিজ শহরে তার সম্মানে বিশ্বের একমাত্র দধি জাদুঘর স্থাপিত হয়। ২০২০ সালে তার ১৪২তম জন্মবার্ষিকী গুগল তাদের হোমপেজে স্টামেন গ্রিগরভের গুগল ডুডল প্রদর্শন করে উদ্‌যাপন করে।

তথ্যসূত্র

গ্রন্থসূত্র 

 В началото бе родовата памет... Десет години утвърждаване. Фондация "Д-р Стамен Григоров", София, 2005. Университетско издателство "Св. Климент Охридски".  [In the Beginning Was the Family Memory... Ten Years of Confirmation. "Dr. Stamen Grigorof" Foundation, Sofia, 2005. Universitetsko izdatelstvo "Sv. Kliment Ohridski"]

১৮৭৮-এ জন্ম
১৯৪৫-এ মৃত্যু
ক্ষোদক

ক্ষোদক বা চূর্ণকারক এক প্রকার যন্ত্র, যা বিভিন্ন প্রকার যন্ত্রাংশ চূর্ণ করতে ব্যবহৃত হয়। উদাহরণস্বরূপ বলা যায়, কয়লা উৎপাদন কারখানার বাষ্প সৃষ্টিকারী চুল্লির দহনের জন্য কয়লাকে চূর্ণ করতে "পুরিচ" নামক বিশেষ এক ধরনের ক্ষোদক ব্যবহৃত হয়।

কয়লা ক্ষোদকের প্রকারভেদ

কয়লা ক্ষোদক গতির ভিত্তিতে বিভিন্ন প্রকার হতে পারে। যেমন-

(১)নিম্ন গতির কয়লা ক্ষোদক

(২)মধ্যম গতির কয়লা ক্ষোদক

(৩) উচ্চ গতির কয়লা ক্ষোদক

নিম্ন গতির ক্ষোদক

বল ও টিউব মিল

বল মিল এক ধরনের ক্ষোদক, যার মধ্যে তিনটি 
প্রান্তীয়ভাবে ঘূর্ণনশীল সিলিন্ডার বিদ্যমান। এদের দৈর্ঘ্য সর্বোচ্চ ৩ ডায়ামিটার পর্যন্ত হতে পারে। গড়িয়ে যাওয়া ইস্পাতের বল, নুড়ি বা দণ্ড ব্যবহার করে বল মিল চালনা করা হয়।

টিউব মিল চক্রাকারে ঘূর্ণনশীল ক্ষোদকের সমন্বয়ে গঠিত। এর দৈর্ঘ্য সর্বোচ্চ পাঁচ ডায়ামিটার পর্যন্ত হতে পারে। আকরিক, শিলা ইত্যাকার বস্তু  চূর্ণ করার জন্য এটি ব্যবহৃত হয়। যে বস্তুটি চূর্ণ করা হবে , সেটি পানির সাথে মিশিয়ে মিলের প্রকোষ্ঠের এক প্রান্ত দিয়ে প্রবেশ করানো হয় এবং  অন্য প্রান্ত দিয়ে চূর্ণকৃত আকারে এটি নির্গত হয়।

উভয় ধরনের মিলেই লাইনার থাকে, যার ফলে সিলিন্ডারটি কোনো কারণে জীর্ণ বা ক্ষয়প্রাপ্ত হয় না। তবে বল এবং লাইনার নিজেরাই জীর্ণ বা ক্ষয়প্রাপ্ত হয়ে যেতে পারে। ক্ষয় প্রক্রিয়ার ফলে বলগুলো ক্ষয়ে শেষ হয়ে যায়, যার ফলে তাদের প্রতিস্থাপন করতে হয়। আবার, লাইনারগুলোকেও একটি নির্দিষ্ট সময় পরপর প্রতিস্থাপিত করা জরুরি।

টিউব মিলের নামকরণের মূল কারণ হলো এর নলের মত গঠন ; অপরপক্ষে বল মিলের নামকরণের মূল কারণ হলো বস্তু চূর্ণকরণে ইস্পাতের বলের ব্যবহার। দুটি বৈশিষ্ট্যই বিদ্যমান এমন মিলকে বল টিউব মিল বলে।

মিলের নামকরণ পদ্ধতি একটি উদাহরণের সাহায্যে ব্যাখ্যা করা হলো। ধরা যাক, একটি মিলের নাম বিবিডি ৪৭৭২। এক্ষেত্রে, ১ম বি দ্বারা ব্রয়ার (আবিষ্কারকের নাম), ২য় বি দ্বারা ব্যুলে (বলের ফ্রেঞ্চ প্রতিশব্দ), ডি দ্বারা বুঝায় ডাইরেক্ট ফায়ারিং বা সরাসরি চূর্ণকরণ,৪৭ দ্বারা বুঝায় ডেসিমিটার এককে শেলের ব্যাস (৪৭ ডেসিমিটার বা ৪.৭ মিটার) এবং ৭২ দ্বারা বুঝায়  ডেসিমিটার এককে শেলের দৈর্ঘ্য (৭২ ডেসিমিটার বা ৭.২ মিটার)।

শেলের আয়তনের অর্ধেক বা এক-তৃতীয়াংশই বল দখল করে রাখে। এটি তিন টুকরায় বিভক্ত; এবং এর সম্পূর্ণ দৈর্ঘ্য ৭.২ মিটার। দশটি ভিন্ন ভিন্ন ধরনের লাইনার ব্যবহার করা হয়, যাদের মোট ভর ৬০.২৬ টন।

মধ্যম গতির ক্ষোদক

রিং অ্যান্ড বল মিল

রিং অ্যান্ড বল মিলে দুই ধরনের রিং বা আংটিসদৃশ গঠন পরিলক্ষিত হয়। নিচের দিকের রিং বা আংটি ঘুরতে থাকে; অপরপক্ষে উপরের দিকের রিংটি বলের দিকে বস্তুটি চেপে ধরে।

ভার্টিকেল স্পিন্ডল রোলার মিল

ভার্টিকেল স্পিন্ডল রোলার মিল কয়লা চূর্ণ করতে বড় টায়ার ব্যবহার করে। কাঁচা কয়লা মাধ্যাকর্ষণ শক্তি ব্যবহার করে চূর্ণকরণ টেবিলে নলের মধ্য দিয়ে প্রবাহিত করা হয়। এক্ষেত্রে বায়ুর উল্লেখযোগ্য ব্যবহার রয়েছে।

১৯৫৪ সালে ভার্টিকেল বা উলম্ব ক্ষোদকের অনুরূপ জেট ক্ষোদক আবিষ্কার করা হয়। এটিও টায়ার ব্যবহার করে, তবে এতে উচ্চগতির বায়ুপ্রবাহের প্রয়োজন পড়ে।

বোল মিল

বোল মিল বিশেষ এক ধরনের ক্ষোদক, যা দুই ভাগে বিভক্ত। এগুলো হলো- গভীর বোল মিল ও অগভীর বোল মিল।

তথ্যসূত্র 

রাসায়নিক সরঞ্জাম
যন্ত্র প্রকৌশল
পাওয়ার স্টেশন প্রযুক্তি
রাসায়নিক উপকরণ
সানওয়াপ্টা জলপ্রপাত

সানওয়াপ্টা জলপ্রপাত কানাডার আলবার্টা প্রদেশের জেসপার জাতীয় উদ্যানে অবস্থিত জলপ্রপাত। সানওয়াপ্টা নদী প্রবাহের দুইটি জলপ্রপাত একত্রে মূল নদীর নামে সানওয়াপ্টা জলপ্রপাত নামে পরিচিত। স্টোনি ইন্ডিয়ান জাতীগোষ্টির ভাষা হতে এই নদী ও জলপ্রপাতের নাম উদ্ভূত, যার অর্থ 'উত্তাল বা অশান্ত নদী'।

ভৌগোলিক অবস্থা 
সানওয়াপ্টা দুইটি জলপ্রপাতের সমস্টি। প্রপাত দুইটির মধ্যে উজানের প্রপাতটি দুইধাপে দুইধাপে(৮ মিটার, ১০.৫ মিটার) নিচে পরেছে। জলপ্রপাত দুইটির মধ্যে বড়টির উচ্চতা  এবং প্রস্থ । এটি বেশি পরিদর্শিত হয়। ছোট বা ভাটির জলপ্রপাতটি ১.৫ কিলোমিটার দুরে অবস্থিত। সানওয়াপ্টা নদীর উৎস আথাবাস্কা হিমবাহে, হিমবাহ গলনের কারণে গ্রীষ্মের শুরুতে নদী ও জলপ্রপাতে পানির পরিমাণ ও ঘনত্ব বেশি থাকে।

অভিগম্যতা 
সানওয়াপ্টা জলপ্রপাত সানওয়াপ্টা নদীর আথাবাস্কা নদীতে পতনের জন্য পশ্চিম দিকে ঘুরে যাওয়া প্রবাহপথে,  জেসপার ও ব্যানফ জাতীয় উদ্যান সংযোগকারী "আইসফিল্ড পার্কওয়ে" নামে পরিচিত আলবার্টা মহাসড়ক হতে  পশ্চিমে অবস্থিত। আইসফিল্ড পার্কওয়ে হতে একটি রাস্তা এই জলপ্রপাত পর্যন্ত সংযুক্ত আছে। বসন্তের শেষদিকে পানি প্রবাহের পরিমাণ সবচেয়ে বেশি থাকা জলপ্রপাতটি সবচেয়ে বেশি দর্শনীয় হয়।

চিত্রশালা

আরো দেখুন 
 সানওয়াপ্টা পর্বত
সানওয়াপ্টা গিরিপথ
 আথাবাস্কা জলপ্রপাত

তথ্যসূত্র

বহিঃসংযোগ 
 কানাডার সরকারি বাতায়নে সানওয়াপ্টা জলপ্রপাত

সানওয়াপ্টা
আলবার্টার জলপ্রপাত
জেসপার জাতীয় উদ্যান
আলোক অক্ষ

আলোক অক্ষ হলো ক্যামেরার লেন্স বা অণুবীক্ষণ যন্ত্র বা অনুরূপ কোনো আলোক ব্যবস্থায় একটি রেখা, যেখানে কয়েক মাত্রায় ঘূর্ণন প্রতিসমতা দেখা যায়।

প্রাথমিক ধারণা অনুযায়ী, আলোক অক্ষ হলো একটি কাল্পনিক রেখা বা পথ, যার মধ্য দিয়ে কোনো ব্যবস্থায় আলো গমন করবে। সরল লেন্স ও দর্পনের সমন্বয়ে গঠিত কোনো ব্যবস্থায় আলোক অক্ষ উভয় তলের বক্রতার কেন্দ্র দিয়ে গমন করে, যা ঘূর্ণন প্রতিসাম্য অক্ষের অনুরূপ। আলোক অক্ষ ব্যবস্থার কার্যকর অক্ষের সাথে মিলে যেতে পারে। সবক্ষেত্রে এরূপ না হলেও অক্ষ-বিচ্যুত আলোক ব্যবস্থায় এরকম দেখা যায়।

আলোক তন্তুর ক্ষেত্রে আলোক অক্ষ ফাইবার অক্ষ নামেও পরিচিত, যা ফাইবার বা তন্তুর কোর নামক অংশে অবস্থিত।

আরও দেখুন 
 আলোকরশ্মি

তথ্যসূত্র 

আলোকবিজ্ঞান
জ্যামিতিক আলোকবিজ্ঞান
লোকনাথ রেলওয়ে স্টেশন

লোকনাথ রেলওয়ে স্টেশন হল পূর্ব রেলওয়ে অঞ্চলের হাওড়া রেলওয়ে বিভাগের শেওড়াফুলি–বিষ্ণুপুর ব্রাঞ্চ লাইনের একটি রেলওয়ে স্টেশন। এই স্টেশনটি কলকাতা শহরতলি রেল ব্যবস্থার অন্তর্গত। এই স্টেশনটি ভারতের পশ্চিমবঙ্গ রাজ্যের হুগলী জেলার বাসুদেবপুরের আলিগড়ীরের তারকেশ্বর সড়কের পাশে অবস্থিত।

ইতিহাস 
১৮৮৫ সালের ১ জানুয়ারি তারকেশ্বর রেলওয়ে কোম্পানি শেওড়াফুলি–বিষ্ণুপুর ব্রাঞ্চ লাইনটির সূচনা করে এবং এটি ইস্ট ইন্ডিয়া রেলওয়ে কোম্পানির দ্বারা পরিচালিত হত। ১৯১৫ সালে ইস্ট ইন্ডিয়া রেলওয়ের দ্বারা তারকেশ্বর রেলওয়ে কোম্পানি অধিগৃহীত হয়েছিল। ১৯৫৭-৫৮ সালের মধ্যে  ৩০০০ v DC সিস্টেম দ্বারা রেলওয়েটির বৈদ্যুতীকরণ করা হয়। ১৯৬৭ সালে ২৫ KV AC সিস্টেম দ্বারা লোকনাথ রেলওয়ে স্টেশনটিরও বৈদ্যুতীকরণ করা হয়।

তথ্যসূত্র 

হুগলী জেলার রেলওয়ে স্টেশন
১৮৮৫-এ চালু রেলওয়ে স্টেশন
হাওড়া রেলওয়ে বিভাগ
১৮৮৫-এ ভারতে চালু রেলওয়ে স্টেশন
কলকাতা শহরতলি রেল স্টেশন
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
গান্ধাইল ইউনিয়ন

গান্ধাইল ইউনিয়ন বাংলাদেশের রাজশাহী বিভাগের সিরাজগঞ্জ জেলার কাজিপুর উপজেলার অন্তর্গত একটি ইউনিয়ন পরিষদ। এটি ৫৯.৬৭ বর্গকিমি (২৩.০৪ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৯,৬৫২ জন জন। ইউনিয়নটিতে মোট গ্রামের সংখ্যা ২৩টি ও মৌজার সংখ্যা ০৯টি।

ইতিহাস

ভৌগোলিক সীমানা

গান্ধাইল ইউনিয়ন রাজশাহী বিভাগ এর সিরাজগঞ্জ জেলার কাজিপুর উপজেলার অন্তর্ভুক্ত। এর উত্তরে কাজিপুর উপজেলার কাজিপুর পৌরসভা,কাজিপুর ইউনিয়ন ও চালিতাডাঙ্গা ইউনিয়ন,দক্ষিণে কাজিপুর উপজেলার শুভগাছা ইউনিয়ন,সিরাজগঞ্জ সদর উপজেলার রতনকান্দি ইউনিয়ন ও বগুড়া জেলার ধুনট উপজেলার গোপালনগর ইউনিয়ন,পূর্বে কাজিপুর উপজেলার কাজিপুর পৌরসভা(সামান্য) কাজিপুর ইউনিয়ন ও শুভগাছা ইউনিয়ন এবং পশ্চিমে কাজিপুর উপজেলার চালিতাডাঙ্গা ইউনিয়ন অবস্থিত।

প্রশাসনিক কাঠামো

গান্ধাইল ইউনিয়নে মোট ৯ টি মৌজা ও ১৩ টি গ্রাম রয়েছে।গ্রামগুলোর তালিকা: 
০১.খাসখুকশিয়া
০২.পাটাগ্রাম
০৩.পূর্বখুকশিয়া
০৪.দুবলাই
০৫.পলাশবাড়ী 
০৬.গান্ধাইল খামারপাড়া
০৭.উত্তর গান্ধাইল
০৮.দক্ষিণ গান্ধাইল
০৯.গান্ধাইল নয়াপাড়া
১০.বরইতলা 
১১.বরইতলা নয়াপাড়া
১২.মিরারপাড়া
১৩.উদগাড়ী
১৪.উল্লাপাড়া 
১৫.কালিকাপুর
১৬.কুনকুনিয়া
১৭.পশ্চিম বেতগাড়ী 
১৮.টিকরাভিটা
১৯.কাচিহারা
২০.চকদামপুর
২১.পশ্চিম খুকশিয়া
২২.পূর্ব বেতগাড়ী
২৩.সাতটিকরী

তথ্যসূত্র

বহিঃসংযোগ
 অফিসিয়াল ওয়েবসাইট

কাজিপুর উপজেলার ইউনিয়ন
ইন্টারকাইনেসিস

ইন্টারকাইনেসিস বা ইন্টারফেজ ২ হলো মায়োসিস কোষ বিভাজনের মায়োসিস ১ ও মায়োসিস ২ এর মধ্যকার বিশ্রাম দশা, যে দশায় কিছু কিছু প্রজাতির কোষ প্রবেশ করে থাকে। ইন্টারকাইনেসিস দশায় কোনো ডিএনএ অনুলিপন সংঘটিত হয় না; যদিও মায়োসিস ১-এর ইন্টারফেজ-১ দশায় অনুলিপন সংঘটিত হয়। ইন্টারকাইনেসিসের সময় প্রথম মায়োটিক বিভাজনের একমাত্র স্পিন্ডল তন্তুর অবলুপ্তি ঘটে এবং দ্বিতীয় মাইটোটিক বিভাজনের জন্য মাইক্রোটিউবিউলগুলো দুইটি নতুন স্পিন্ডল তন্তু গঠন করে। সাধারণত টেলোফেজ-১ এর পর ইন্টারকাইনেসিস সংঘটিত হয়। তবে, বেশ কিছু উদ্ভিদ প্রজাতি টেলোফেজ-১ এবং ইন্টারকাইনেসিস দশায় প্রবেশ না করে, সরাসরি প্রোফেজ-২ দশায় প্রবেশ করে। এই দশা পর্যন্ত প্রতিটি ক্রোমোজোম দুইটি ক্রোমাটিড সমন্বিত থাকে।

তথ্যসূত্র 

কোষ বিভাজন
কোষীয় প্রক্রিয়া
শুভগাছা ইউনিয়ন

শুভগাছা ইউনিয়ন বাংলাদেশের রাজশাহী বিভাগের সিরাজগঞ্জ জেলার কাজিপুর উপজেলার অন্তর্গত একটি ইউনিয়ন পরিষদ। এটি ২৮.৬৮ বর্গকিমি (১১.০৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২১,৩২৪ জন জন। ইউনিয়নটিতে মোট গ্রামের সংখ্যা ২৭টি ও মৌজার সংখ্যা ৯টি।

তথ্যসূত্র

বহিঃসংযোগ
 অফিসিয়াল ওয়েবসাইট

কাজিপুর উপজেলার ইউনিয়ন
কাজিপুর ইউনিয়ন, কাজিপুর

কাজিপুর ইউনিয়ন বাংলাদেশের রাজশাহী বিভাগের সিরাজগঞ্জ জেলার কাজিপুর উপজেলার অন্তর্গত একটি ইউনিয়ন পরিষদ। এটি ৩১.০৮ বর্গকিমি (১২.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,০০০ জন। ইউনিয়নটিতে মোট গ্রামের সংখ্যা ১২টি ও মৌজার সংখ্যা ৮টি।

গ্রামসমূহ 
১। নতুন মেঘাই,

২। পলাশপুর

৩। মেঘাই

৪। বরইতলী

৫। মুসলিমপাড়া

৬। কাজিপুর

৭। চরকাজিপুর

৮। শিমুলতলা

৯। মানিকপোটল

১০। সাউদটলা

১১। মাছুয়াকান্দি

১২। খুদবান্দি

১৩। সিংড়াবাড়ী

১৪। চরসিংড়াবাড়ী

১৫। পূর্ববেতগাড়ী

১৬। রেহাইবেতগাড়ী

১৭। প্রজারপাড়া

১৮। বিলদুয়ারিয়া

তথ্যসূত্র

বহিঃসংযোগ 
 অফিসিয়াল ওয়েবসাইট 

কাজিপুর উপজেলার ইউনিয়ন
মাইজবাড়ী ইউনিয়ন

মাইজবাড়ী ইউনিয়ন বাংলাদেশের রাজশাহী বিভাগের সিরাজগঞ্জ জেলার কাজিপুর উপজেলার অন্তর্গত একটি ইউনিয়ন পরিষদ। এটি ২৯.২৪ বর্গকিমি (১১.২৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,৪০৬ জন। ইউনিয়নটিতে মোট গ্রামের সংখ্যা ১৮টি ও মৌজার সংখ্যা ৮টি।

গ্রামসমূহ
 ভাটিমেওয়াখোলা
 মল্লিকপাড়া
 শ্রীপুর, 
 বদুয়ার পাড়া
 ঢেকুরিয়া, 
 মাইজবাড়ী
 হাটগাছা, 
 নতুন মাইজবাড়ী, 
 চর মাইজবাড়ী
 বিলচতল, 
 পোড়াবাড়ী, 
 ভাঙ্গারছেও
 পাইকরতলী, 
 ছালাভরা
 কুনকুনিয়া
 বেলতৈল, 
 চকপাড়া

তথ্যসূত্র

বহিঃসংযোগ
 অফিসিয়াল ওয়েবসাইট

কাজিপুর উপজেলার ইউনিয়ন
সাইপ্রাসের জেলাসমূহ

সাইপ্রাস ছয়টি জেলায় বিভক্ত (; ), যার রাজধানী একই নাম ভাগ করে। জেলাগুলি পৌরসভা ও সম্প্রদায়ের মধ্যে বিভক্ত। সাইপ্রাস জেলাগুলি নীচে সারণিতে তালিকাভুক্ত করা হয়েছে।

দ্রষ্টব্য: উত্তরাঞ্চলীয় সাইপ্রাস নিয়ন্ত্রিত জমিগুলি অঞ্চল পরিসংখ্যানগুলিতে অন্তর্ভুক্ত করা হয়েছে, তবে সেখানে জনসংখ্যা গণনা করা হয়নি। জাতিসংঘের বাফার জোন জনসংখ্যা এবং ক্ষেত্রের আয়তন উভয় পরিসংখ্যানের অন্তর্ভুক্ত। আক্রোটিরি এবং ডেকিলিয়া অঞ্চল পরিসংখ্যানগুলিতে অন্তর্ভুক্ত নয়, তবে সেখানে বসবাসরত অ-সামরিক সাইপ্রিয়ট নাগরিকদের গণনা করা হয়েছিল।

আরো দেখুন 

 সাইপ্রাসের শহর, শহর ও গ্রামগুলির তালিকা
 আইএসও ৩১৬৬-২: সিওয়াই
 উত্তর সাইপ্রাস জেলা

তথ্যসূত্র

বর্হিঃলিঙ্ক 

 সিটিমায়ার্স নিবন্ধ
 জিও.ওবনাবার ডটকম- এ সাইপ্রাস 

দেশের প্রথম স্তরের প্রশাসনিক উপবিভাগ
দেশের প্রশাসনিক উপবিভাগের তালিকা
গ্রিক ভাষার লেখা থাকা নিবন্ধ
অবচিত চিত্র সিনট্যাক্স ব্যবহার করা পাতা
সাইপ্রাসের জেলা
সাইপ্রাসের বিমান সংস্থাগুলির তালিকা

এটি সাইপ্রাসের সিভিল এভিয়েশন অথরিটি কর্তৃক প্রদত্ত একটি এয়ার অপারেটর প্রশংসাপত্র রয়েছে এমন বিমান সংস্থাগুলির একটি তালিকা।

নির্ধারিত এয়ারলাইনস

তথ্যসূত্র

আরো দেখুন 

 বিমান সংস্থার তালিকা
 সাইপ্রাসের বিচ্ছিন্ন বিমান সংস্থাগুলির তালিকা
 ইউরোপের বিচ্ছিন্ন বিমান সংস্থাগুলির তালিকা

সাইপ্রাসের বিমান পরিবহন সংস্থা
দেশ অনুযায়ী বিমান পরিবহন সংস্থার তালিকা
আজহার খান

মোহাম্মদ আজহার খান (; জন্ম: ৭ সেপ্টেম্বর, ১৯৫৫) পাঞ্জাবের গুজরানওয়ালা এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার ও রেফারি। পাকিস্তান ক্রিকেট দলের অন্যতম সদস্য ছিলেন তিনি। ১৯৮০ সালে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে হাবিব ব্যাংক লিমিটেড, লাহোর, পাকিস্তান ইন্টারন্যাশনাল এয়ারলাইন্স, পাকিস্তান ইউনিভার্সিটিজ ও পাঞ্জাব দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী ছিলেন আজহার খান।

প্রথম-শ্রেণীর ক্রিকেট 
১৯৭১-৭২ মৌসুম থেকে ১৯৯৩-৯৪ মৌসুম পর্যন্ত আজহার খানের প্রথম-শ্রেণীর খেলোয়াড়ী জীবন চলমান ছিল। দক্ষ অফ স্পিন অল-রাউন্ডার ছিলেন আজহার খান। তবে, দীর্ঘ ২২ বছরের প্রথম-শ্রেণীর খেলোয়াড়ী জীবনে কেবলমাত্র একবারই আন্তর্জাতিক খেলায় অংশগ্রহণ করার সুযোগ পেয়েছিলেন।

১৯৭২ থেকে ১৯৯৩ সাল পর্যন্ত পাকিস্তানের ঘরোয়া প্রথম-শ্রেণীর ক্রিকেটে অংশ নিয়েছেন আজহার খান। তন্মধ্যে, ১৯৭৪-৭৫ মৌসুমে পাকিস্তান ইউনিভার্সিটিজের সদস্যরূপে বাহাওয়ালপুরের বিপক্ষে ব্যক্তিগত সর্বোচ্চ অপরাজিত ২০৯ রানের ইনিংস খেলেছিলেন তিনি। এক বছর পর আবারো বাহাওয়ালপুরের বিপক্ষে ২০৩ রান তুলেন। এ পর্যায়ে তিনি লাহোর এ দলের পক্ষে খেলেছিলেন।

আন্তর্জাতিক ক্রিকেট 
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন আজহার খান। ১৮ মার্চ, ১৯৮০ তারিখে লাহোরে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি।

১৯৭৯-৮০ মৌসুমে লাহোরে সফরকারী অস্ট্রেলিয়া দলের বিপক্ষে অল-রাউন্ডার হিসেবে খেলতে নামেন। নয় নম্বরে ব্যাটিংয়ে নেমে ১৪ রান সংগ্রহ করেন। এরপর উভয় ইনিংসেই দলের পঞ্চম পরিবর্তিত বোলার হিসেবে বোলিং করার সুযোগ পান। প্রথম ইনিংসে দুই ওভার (২-১-১-০) ও দ্বিতীয় ইনিংসে এক ওভার (১-০-১-১) করেছিলেন। অ্যালান বর্ডারের উইকেটটি জাভেদ মিয়াঁদাদ স্ট্যাম্পিং করেছিলেন ১৫৩ রান থাকাকালীন।

অবসর 
ক্রিকেট খেলা থেকে অবসর গ্রহণের পর পাকিস্তানের ঘরোয়া ক্রিকেটে ম্যাচ রেফারির ভূমিকায় অবতীর্ণ হয়েছেন তিনি।

ফেব্রুয়ারি, ২০২০ সালে দক্ষিণ আফ্রিকায় অনুষ্ঠিত ৫০-ঊর্ধ্ব ক্রিকেট বিশ্বকাপে পাকিস্তান দলের সদস্য ছিলেন। তবে, প্রতিযোগিতার তৃতীয় রাউন্ড চলাকালীন বিশ্বব্যাপী করোনাভাইরাস মহামারি আকারে ছড়িয়ে পড়ায় বাতিল হয়ে যায়।

তথ্যসূত্র

আরও দেখুন 
 আসিফ মাসুদ
 ফজল-উর-রেহমান
 এক টেস্টের বিস্ময়কারী
 প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ 
 
 

১৯৫৫-এ জন্ম
জীবিত ব্যক্তি
গুজরানওয়ালার ক্রিকেটার
গুজরানওয়ালা থেকে আগত ক্রিকেটার
পাকিস্তানি ক্রিকেটার
পাকিস্তানের টেস্ট ক্রিকেটার
পাকিস্তান ইউনিভার্সিটিজের ক্রিকেটার
পাকিস্তান ইন্টারন্যাশনাল এয়ারলাইন্সের ক্রিকেটার
লাহোর এ-এর ক্রিকেটার
লাহোর সিটির ক্রিকেটার
হাবিব ব্যাংক লিমিটেডের ক্রিকেটার
সাইপ্রাসের বিমানবন্দরের তালিকা

এটি সাইপ্রাসে বিমানবন্দরের একটি তালিকা, ধরন অনুসারে গোষ্ঠীযুক্ত এবং অবস্থান অনুসারে বাছাই করা।

বিমানবন্দর

আরো দেখুন 

 সাইপ্রাসে পরিবহন
 সাইপ্রাস বিরোধ
 আইসিএও কোড দ্বারা বিমানবন্দরের তালিকা: এল # এলসি - সাইপ্রাস
 উইকিপিডিয়া: এয়ারলাইন গন্তব্যের তালিকা: ইউরোপ # সাইপ্রাস
 হাইওয়ে_স্ট্রিপ # উদাহরণ
এশিয়ার বিমানবন্দরের তালিকা
দেশ অনুযায়ী বিমানবন্দরের তালিকা
বিলিংস

বিলিংস যুক্তরাষ্ট্রের মন্টানা রাজ্যের বৃহত্তম শহর, যার জনসংখ্যা ২০১৯ সালের হিসাবে ১০৯,৫৭৭। ১৮৮২ সালের মার্চ মাসে রেলপথ শহর হিসাবে প্রতিষ্ঠা থেকে দ্রুত বৃদ্ধি পাওয়ায় বিলিংসকে "ম্যাজিক সিটি" ডাকনাম দেওয়া হয়েছিল। শহরটি দ্রুত বৃদ্ধি এবং একটি শক্তিশালী অর্থনীতি অনুভব করছে; এটি মন্টানার যে কোনও শহরের মধ্যে বৃহত্তম বিকাশ ছিল এবং তা অব্যাহত রেখেছে।

ভূগোল 
বিলিংস 45°47′12″N 108°32′14″W এ অবস্থিত। মার্কিন যুক্তরাষ্ট্রের আদমশুমারি ব্যুরো অনুসারে, শহরের আয়তন ৪৩.৫২ বর্গমাইল (১১২.72২ কিমি ২), যার মধ্যে ৪৩.৪১ বর্গমাইল (১১২.৪৩ বর্গকিমি) জমি এবং ০.১১ বর্গমাইল (০.২৮ বর্গ.কিমি) জল।

জনসংখ্যা

২০১০ এর আদমশুমারি 
২০১০ সালের আদমশুমারি অনুসারে, শহরে ১০৪,১৭০ জন লোক এবং ২৬,১৯৪ পরিবার বসবাস  করছিলেন। জনসংখ্যার ঘনত্ব প্রতি বর্গমাইলে (926.5 / কিমি) জন 2,399.7 জন ছিল। নগরটির বর্ণগত জনসংখ্যার মধ্যে ছিল ৮৯.৬ সাদা, ৪.৪% আদি আমেরিকান, ০.৮% কৃষ্ণ, ০.৭% এশিয়ান, ০.১% প্যাসিফিক দ্বীপপুঞ্জক, অন্যান্য জাতি থেকে ১.৪ এবং দুই বা ততোধিক বর্ণের থেকে ২.৯%।

উপার্জন 
২০০০ সালের হিসাবে শহরের কোনও বাড়ির জন্য গড় আয় ছিল ৩৫১৪৭ ডলার এবং একটি পরিবারের জন্য মধ্যম আয় ছিল ৪৫,০৩২ ডলার। 2000 সালের হিসাবে শহরের কোনও বাড়ির জন্য গড় আয় ছিল 35,147 ডলার এবং একটি পরিবারের জন্য মধ্যম আয় ছিল 45,032 ডলার। পুরুষদের গড় আয় ছিল, ৩২৫২৫ এবং বনাম ২১৮২৪ ডলার মহিলাদের, শহরের মাথাপিছু আয় ছিল ১৯২০৭ ডলার। পরিবারগুলির প্রায় ৯.২% এবং জনগণের ১২.০% দারিদ্র্যসীমার নিচে বসবাস করে।

সংস্কৃতি

আর্টস 

 আলবার্টা বায়ার থিয়েটার
 আর্ট হাউস সিনেমা ও পাব
 ব্যাবকক থিয়েটার
 ব্যাকইয়ার্ড থিয়েটার
 বিলিংস পাবলিক লাইব্রেরি
 বিলিংস স্টুডিও থিয়েটার
 বিলিংস সিম্ফনি অর্কেস্ট্রা
 বিলিংস ইয়ুথ অর্কেস্ট্রা
 নোভা: পারফর্মিং আর্টস সেন্টার
 সেকরিফাইস ক্লিফ থিয়েটার সিও।
 ইয়েলোস্টোন আর্ট মিউজিয়াম
 ইয়েলোস্টোন চেম্বার প্লেয়ার্স
 ইয়েলোস্টোন কাউন্টি যাদুঘর
 ইয়েলোস্টোন রেপারেটরি থিয়েটার
 পশ্চিমা ঐতিহ্য কেন্দ্র

মিডিয়া 
সংবাদপত্র সেবার মধ্যে বিলিংস গেজেট, মন্টানার, বিলিংস-এ ছাপা এবং লি এন্টারপ্রাইজগুলির মালিকানাধীন দৈনিক সকালের ব্রডশিট পত্রিকা অন্তর্ভুক্ত রয়েছে। এটি মন্টানার বৃহত্তম দৈনিক পত্রিকা, যেখানে রবিবারের সঞ্চালন ৫২,০০০ এবং এক সপ্তাহের প্রচারের পরিমাণ ৪৭,০০০। বিলিংসে ম্যাজিক সিটি ম্যাগাজিন এবং ইয়েলোস্টোন ভ্যালি ওম্যান  সহ বেশ কয়েকটি কমিউনিটি ম্যাগাজিন রয়েছে।

সিস্টার শহর 

  বিলিংস, হেসি, জার্মানি
  কুমামোটো, কুমোমোটো জাপান

তথ্যসূত্র